**Copleșită...**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copleșită,

Îmi las gândul

Să adoarmă

În pridvorul vieții

Ca o stea căzătoare,

De sine umbrită,

Ca o pauză între lumile

Ce pier,

Sau între pauzele vieții mele...

Copleșit

Ceasul bate prea tare

Timpul unei lumi

Imobile.

E toamnă, sau vară, sau

Nu știu, vreun neanotimp

Rătăcit care în sine

S-a oprit, obosit,

Pe drum, să-și

Tragă răsuflarea

Înecată în scrum...

Copleșită,

Te chem în poemul meu

Ca sa rămânem

Acolo,

Îmbrățișați pentru totdeauna,

Departe de lacrimi

Sau furtună,

Să stăm în visul nostru mic,

Unde avem de toate

Chiar de nu e nimic,

Nici măcar timp...

E prea mult dor

În mine

...

Și îmi ajunge doar

Dacă-l împart cu tine.

Copleșită,

Îmi las gândul să

Adoarmă în al tău,

Ca o stea nemuritoare

Care sfidează legile vieții...